Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -6. …
1 มี.ค. 2562

Tactical Move
เดินเกมกลยุทธ์บ่าย
SET Index ปรับลดลง -6.04 จุด (-0.37%) ปิดภาคเช้าที่ 1,647.44 จุด ด้วยมูลค่าการซื้อขาย 26,049.80 ล้านบาท
Most Positive Impact: AOT (+0.35 จุด), BJC (+0.29 จุด), HMPRO (+0.26 จุด)
Most Negative Impact: TRUE (-1.63 จุด), SCC (-0.47 จุด), IVL (-0.41 จุด)
แนวโน้มตลาดบ่าย
ตลาดหุ้นไทยปรับตัวลงนำโดยกลุ่มสื่อสาร(-1.79 จุด) พลังงาน(-1.14 จุด) ธนาคาร(-1.02 จุด) และกลุ่มวัสดุก่อสร้าง(-0.46 จุด) ส่วนกลุ่มที่ปรับตัวเพิ่มขึ้น คือ กลุ่มพาณิชย์(+0.73 จุด)
สำหรับตลาดหุ้นในภูมิภาคเอเชียส่วนใหญ่ปรับตัวเพิ่มขึ้นในวันนี้ญี่ปุ่น(+1.12%) อินโดนีเซีย(+0.86%) อินเดีย(+0.55%) ออสตรเลีย(+0.34%) จีน(+0.1%) ส่วนตลาดที่ปรับตัวลง ได้แก่ มาเลเซีย(-0.53%) ฟิลิปปินส์(-1.42%)
รายงานตัวเลขเงินเฟ้อทั่วไปของไทย (CPI) ประจำเดือนก.พ. ออกมาที่ 0.73% YoY สูงกว่าที่ตลาดคาด โดยเพิ่มขึ้นจากเดือนม.ค. เนื่องจากราคาอาหารสด และราคาน้ำมันดิบในเดือนก.พ.เริ่มปรับตัวขึ้น แม้ตัวเลขเงินเฟ้อเริ่มปรับตัวเพิ่มขึ้นตามราคาพลังงาน แต่ยังคงมองว่าการบริโภคในประเทศที่ยังฟื้นตัวอย่างไม่ทั่วถึง, การส่งออกที่อ่อนแอ และการใช้จ่ายภาครัฐบาลที่ชะลอลงช่วงก่อนการเลือกตั้ง จะส่งผลให้กนง.ส่งสัญญาณชะลอการขึ้นดอกเบี้ยในช่วงครึ่งแรกของปี
มองตลาดหุ้นภาคบ่าย SET Index แกว่งตัวในแดนลบต่อ เน้นลงทุนหุ้นรายตัวสำหรับหุ้นแนะนำภาคบ่ายเลือก BGC รายงานกำไรไตรมาส 4/2561 ที่ 155 ลบ. ดีกว่าที่คาดโดยมีแรงหนุนที่สำคัญมาจากอัตรากำไรขั้นต้น (GPM) ที่ปรับดีขึ้นอย่างมีนัยสำคัญจากราคาต้นทุนเศษแก้วที่ลดลง และยอดขายส่วนเพิ่มจากโรงงานราชบุรีที่เริ่มดำเนินงานในไตรมาส4/2561 ทั้งนี้คาดว่าในไตรมาส 1/2562 กำไรจะเติบโตอย่างต่อเนื่อง
ประเด็นเศรษฐกิจที่น่าติดตามในสัปดาห์หน้า ในวันพุธติดตามตัวเลขสินค้าคงคลังน้ำมันดิบของสหรัฐฯประจำสัปดาห์ วันพฤหัสฯฝั่งยูโรโซนจะมีการรายงาน GDP ไตรมาส 4 และการประชุมนโยบายการเงินของ ECB
หุ้นแนะนำ BJC KKP STEC